Выступаючы на канферэнцыі, Пастаянны каардынатар сістэмы ААН у Рэспубліцы Беларусь Санака Самарасінха, падкрэсліў: “Работа ААН у Беларусі засноўвалася і ў далейшым будзе засноўвацца на ўмацаванні партнёрстваў, якія дадуць магчымасць змяніць жыццё людзей, асабліва тых, хто больш за ўсё мае патрэбу ў нашай дапамозе. Раней я казаў, што ААН з’яўляецца своеасаблівым акном, якое дапамагае ўбачыць Беларусь такой, якая яна ёсць на самай справе. І для Беларусі гэта таксама “акно” ў свет, каб пазнаць яго лепш. У Беларусі ёсць шмат таго, што можна прапанаваць сусветнай супольнасці, і я спадзяюся, што ААН зможа ёй дапамагчы ў гэтым. Але сёння я хацеў бы памяняць маё параўнанне. Акно ўсё ж падразумявае, што нехта стаіць знадворку і глядзіць унутр праз яго, або наадварот — знутры пазірае на вуліцу. Я хацеў бы, каб ААН была адкрытымі дзвярамі, дапамагаючы людзям заходзіць і выходзіць, пазнаваць адзін аднаго і станавіцца сябрамі”.